Baudi Bakuyev

Baudi Bakuyev () — Çeçen İçkeriya Respublikası milli ordusunun briqada generalı, hər iki Çeçenistan müharibəsinin fəal iştirakçısı, çeçen hərbi birləşmələrinin ən "barışmaz" səhra komandirlərindən biri, əsir götürülmüş rus əsgərlərinə xarşı xüssusilə amansızlığı ilə seçilən şəxs. Baudi Bakuyev ÇİR Silahlı Qüvvələrinin Şimal-Qərb Cəbhəsinə və İçkeriyanın Cənub Cəbhəsinə komandanlıq etmişdir. 2000-ci ildə Çeçenistan Respublikasının Şatoy rayonunda öldürülmüşdür.

 Bioqrafiya 
1966-cı ildə anadan olmuşdur. Hər iki Çeçenistan müharibəsində iştirak etmişdir. Müharibələr arası dövrdə Valentin Vlasov və Gennadi Şpiqun da daxil olmaqla çox sayda insanın qaçırılmasının fəal təşkilatçısı olur. ÇİR Daxili İşlər Nazirinin müavini vəzifəsini tutur. Bu müddətdə Məkkəyə həcc ziyarətinə gedir.

İkinci Çeçenistan müharibəsi zamanı Çeçen İçkeriya Respublikası Silahlı Qüvvələrinin Şimal-Qərb Cəbhəsinə, daha sonra Qroznının Staropromıslovski rayonunun müdafiəsinə komandanlıq etmişdir. Fəal döyüşlərin sona çatması ilə Aslan Masxadov ona dağlıq İtum-Kali və Şatoy rayonlarında ÇİR Silahlı Qüvvələrinin Cənub Cəbhəsinə rəhbərlik etməyi tapşırır. Bakuyev silahlıların informasiya dəstəyində də fəal iştirak edir və separatçıların əsas ideoloqu Movladi Uduqova yaxınlaşır. Baudi Bakuyevin müxtəlif mövzulardakı çıxışları tez-tez Qafqaz xəbər saytında yer alır. O, respublikanın ən varlı adamlarından biri hesab olunurdu.

10 oktyabr 2000-ci ildə Şaro-Arqun (Çeçenistanın Şatoy rayonu) kəndinin yaxınlığında keçirilən xüsusi əməliyyat zamanı öldürülür.

 Ailəsi 
Bakuevlər Qroznıdan 18 kilometr şərqdə yerləşən İlyinovskaya kəndində yaşayırdılar. Müharibədən əvvəl burada çeçenlər və ruslar birlikdə yaşayırdı. 2000-ci ildə Baudinin ölümündən sonra qardaşları Aslan və İdris, eləcə də Zareta adlı bacısının əri öldürülür. Tezliklə Zareta özü infarktdan ölür. Baudinin kiçik qardaşı, 15 yaşlı Daud, Qroznı şəhərinin şimal kənarında mina qurarkən federal qüvvələr və Çeçenistan çevik qüvvət polisi tərəfindən öldürülür. Daudun cəsədi yaxınlarına təhvil verilmir və üstəlik müsəlman adətlərinə görə də dəfn edilir. 2002-ci ildə, bir qrup yaraqlı ilə Bakuevin bacısı Luiza (media nəşrlərində ona Aişat və ya Elina da deyilirdi)Moskvanın Dubrovka teatr mərkəzinə hücum zamanı Federal Təhlükəsizlik Qüvvələrinin xüsusi təyinatlıları tərəfindən güllələnir.

Media nəşrlərində 2003–2004-ci illərdə 1968-ci il təvəllüdlü Luiza Alavdinovnanın adının Dubrovkada törədilmiş terror aktının araşdırılması ilə bağlı cinayət işində tez-tez hallandırılır.

 İstinadlar 

 Mənbə 
 В Чечне обнаружили тела двух солдат
 Горячие дни в холодном ущелье
 БОЕВИКИ ПЫТАЮТСЯ ЛИКВИДИРОВАТЬ МАСХАДОВА
Kateqoriya:Rusiyada odlu silahdan ölənlər
Kateqoriya:Birinci çeçen müharibəsi iştirakçıları
Kateqoriya:İkinci çeçen müharibəsində həlak olanlar